জানা গেছে, কমান্ডার পদে তিনজন সাবেক কমান্ডার চাঁদ আলী খান, প্রাক্তন কমান্ডার এবিএমএস জোহা ও জাসদ নেতা এসএম রবিউল ইসলাম কুসুম মনোনয়নপত্র দাখিল করেছেন। সহকারী কমান্ডার (দপ্তর ও পাঠাগার) পদে ২জন মো. আব্দুল কুদ্দুস ও মো. আইনুদ্দিন মল্লিক মনোনয়নপত্র দাখিল করেছেন। এছাড়া ডেপুটি কমান্ডার পদে আমজাদ হোসেন ফটিক, সহকারী ইউনিট কমান্ডার (সাংগঠনিক) মো. শাসসুদ্দিন, সহকারী কমান্ডার (পুনর্বাসন, সমাজকল্যাণ-শহীদ ও যুদ্ধাহত) মতিউর রহমান মাস্টার, সহকারী কমান্ডার (তথ্য ও প্রচার) হাবিবুর রহমান, সহকারী কমান্ডার (অর্থ) দেলোয়ার হোসেন, সহকারী কমান্ডার (ক্রীড়া ও সাংস্কৃতিক) খায়রুল ইসলাম, সহকারী কমান্ডার (ত্রাণ ও সমাজকল্যাণ) নূরুল হক এবং কার্যকরী সদস্য পদে কাজী কবিরুজ্জামান ও আনোয়ার হোসেন মনোনয়নপত্র দাখিল করেছেন। এদের মধ্যে কমান্ডার চাঁদ আলী খানের নেতৃত্বে পূর্ণাঙ্গ প্যানেলে মনোনয়নপত্র দাখিল করা হয়। এ সময় পাংশা উপজেলা পরিষদের চেয়ারম্যান অধ্যাপক ফরিদ হাসান ওদুদ ও মুক্তিযোদ্ধাবৃন্দ উপস্থিত ছিলেন।